钦定古今图书集成/理学汇编/文学典/第198卷 > 《与程正辅》前人
## 钦定古今图书集成/理学汇编/文学典/第198卷 > 《与程正辅》前人

某启。人来辱书，伏承履兹新春，起居佳胜。至孝通直
已还左右，感慰良深。且闻有北辕之耗，尤副卑望。《咏
史》诗等绝高，每篇乃是一论屈滞，他作绝句也。前后
惠诗皆未和，非敢懒也。盖子由近有书，深戒作诗，其
言切至，云当焚砚弃笔，不但作而不出也。不忍违其
忧爱之意，故遂不作一字。惟深察吾兄近诗益工，孟
德有言：“老而能学，惟吾与袁伯业。”此事不独今人不
能，古人亦自少也。未拜命间，频示数字，慰此牢落。馀
惟万万为时自重，不宣。